ພົບເຫັນເຮືອຊູຊີບລໍານຶ່ງ ໃກ້ຖານເຈາະນໍ້າມັນ ຂອງຣັດເຊຍທີ່ຈົມນໍ້າ
ຢ່າງ​ໜ້ອຍ​ມີ​ຜູ້​ເສຍ​ຊີວິດ 16 ຄົນ ​ແລະ 37 ຄົນ​ຫາຍ​ສາບ​ສູນ ຫລັງ​ຈາກ ​ຖານ​ເຈາະ​ນໍ້າມັນ​ຈົມ​ນໍ້າ​​ແລ້ວ
ໄດ້ພົບເຫັນເຮືອຊູຊີບ ລໍານຶ່ງເມື່ອວັນຈັນມື້ນີ້ ຢູ່ໃນນໍ້າທີ່ເປັນນໍ້າກ້ອນ ຢູ່ໄກ້ກັບເຮືອຖານ ເຈາະນໍ້າມັນທີ່ຈົມໄປນັ້ນ ເຮືອຊູຊີບດັ່ງກ່າວສາມາດບັນທຸກໄດ້ 15 ຄົນ ເວລານີ້ພວກເຈົ້າ ໜ້າທີ່ກູ້ໄພ ຍັງບໍ່ຢືນຢັນໄດ້ເທື່ອວ່າມີຜູ້ລອດຊີວິດຫລືບໍ່ ຢ່າງໜ້ອຍມີຜູ້ເສຍຊີວິດ 16 ຄົນ ແລະ 37 ຄົນຫາຍສາບສູນ ຫລັງຈາກ ຖານເຈາະນໍ້າມັນ ຈົມນໍ້າແລ້ວ ເມື່ອຕອນເຊົ້າວັນອາທິດວານນີ້ ທີ່ເຂດນໍ້າ ທະເລ Okshotsk ທີ່ເປັນນໍ້າ ກ້ອນນັ້ນ ກະຊວງຂົນສົ່ງຣັດເຊຍ ກ່າວວ່າ ພວກລູກເຮືອ 14 ຄົນຖືກຊ່ວຍຊີວິດໄວ້ໄດ້ ໂດຍເຮືອທັບ ນໍ້າກ້ອນ ແລະ ເຮືອລາກ ຫລັງຈາກຖານເຈາະນໍ້າມັນ ຖືກກະທົບໂດຍຄື້ນໃຫຍ່ ແລະເລີ່ມ ຈົມລົງ ໃນຂະນະຖືກລາກໄປໄລຍະ 200 ກິໂລເມັດ ນອກຝັ່ງຂອງເກາະ Sakhalin ນັ້ນ